section_heading: Vojna karijera
paragraph_text: Friedrich Kress von Kressenstein rođen je 24. travnja 1870. u Nürnbergu. U bavarsku vojsku stupio je 1889. godine nakon čega je pohađao bavarsku vojnu akademiju. Nakon završetka vojne akademije služio je više jedinica bavarske vojske, te kao stožerni časnik u Glavnom stožeru bavarske vojske u Münchenu. U siječnju 1914. kao član njemačke vojne misije upućen je u Osmansko Carstvo kako bi sudjelovao u moderniziranju osmanske vojske.